Philippine National Police

Philippine National Police (tagalog: Pambansang Pulisya ng Pilipinas, forkortet PNP) er en bevæpnet sivil nasjonal politistyrke på Filippinene. Det nasjonale hovedsetet er i Camp Crame i Quezon City i Metro Manila, og styrken omfatter 170.000 mannskaper.

Den administreres og kontrolleres av National Police Commission og er del av Department of the Interior and Local Government (DILG). Lokalt politi kontrolleres operativt av borgermestrene. DILG derimot organiserer, trener og utstyrer PNP.

PNP ble dannet 29. januar 1991 da Philippine Constabulary og landets Integrated National Police ble sammenslått i henhold til Republic Act 6975 of 1990.

Referanser

Etableringer i 1991
Politistyrker
Filippinene